ירג ווייתה

ירג ווייתה (בגרמנית: Jörg Woithe; נולד ב-11 באפריל 1963) הוא שחיין עבר מזרח גרמני. הוא אלוף אולימפי ואלוף עולם במשחה היוקרתי ל-100 מטר חופשי.

== ביוגרפיה ==
ווייתה נולד במזרח ברלין.

===אלוף אולימפי===
באולימפיאדת מוסקבה (1980) זכה ווייתה בשתי מדליות, מדליית זהב ומדליית כסף. מדליית זהב במשחה היוקרתי ל-100 מטר חופשי בתוצאה של 50.40 שניות, לפני פר הולמרץ (50.91 שניות) ופר יוהנסן (51.29 שניות), שניהם משוודיה. בשלב חצי הגמר הוא קבע תוצאה של 50.21 שניות. מדליית כסף במשחה שליחים 4x200 מטר חופשי בתוצאה של 7:28.60 דקות, אחרי ברית המועצות (7:23.50 דקות) ולפני ברזיל (7:29.30 דקות). נוסף לכך, הוא סיים במקום רביעי במשחה ל-200 מטר חופשי בתוצאה של 1:51.86 דקות ובמשחה שליחים 4x100 מעורב בתוצאה של 3:48.25 דקות.

באליפות אירופה בשחייה שנערכה בספליט, לשעבר יוגוסלביה בשנת 1981 זכה ווייתה בשתי מדליות, מדליית כסף ומדליית ארד. מדליית כסף במשחה ל-100 מטר חופשי בתוצאה של 50.81 שניות, אחרי יוהנסן משוודיה (50.55 שניות) ולפני סרגיי קרסיוק מברית המועצות (50.91 שניות). מדליית ארד במשחה שליחים 4x100 מטר מעורב בתוצאה של 3:45.66 דקות, אחרי ברית המועצות (3:44.23 דקות) ושוודיה (3:45.01 דקות). נוסף לכך, הוא סיים במקום רביעי במשחה שליחים 4x100 מטר חופשי (3:24.38 דקות) ובמקום חמישי במשחה שליחים 4x200 מטר חופשי (7:30.74 דקות).

===אלוף עולם===
באליפות העולם בשחייה שנערכה בגואיאקיל, אקוודור בשנת 1982 זכה ווייתה בשתי מדליות, מדליית זהב ומדליית ארד. מדליית זהב במשחה ל-100 מטר חופשי בשיא תחרות חדש של 50.18 שניות, לפני ראודי גיינס מארצות הברית 50.21 שניות ופר יוהנסון משוודיה 50.25 שניות ומדליית ארד במשחה ל-200 מטר חופשי בתוצאה של 1:50.71 דקות, אחרי מיכאל גרוס ממערב גרמניה שקבע שיא תחרות חדש של 1:49.84 דקות וגיינס (1:49.92 דקות).

באליפות אירופה בשחייה שנערכה ברומא, איטליה בשנת 1983 זכה ווייתה ב-5 מדליות, 3 מדליות כסף ו- 2 מדליות ארד. מדליות כסף, במשחה ל-100 מטר חופשי בתוצאה של 50.29 שניות, אחרי יוהנסן משוודיה (50.20 שניות) ולפני סרגיי סמיריאגין מברית המועצות (50.35 שניות), במשחה ל-200 מטר חופשי בתוצאה של 1:50.18 דקות, אחרי מיכאל גרוס שקבע שיא עולם חדש של 1:47.87 דקות ולפני תומאס פרנר ממערב גרמניה (1:50.92 דקות) ובמשחה שליחים 4x200 מטר חופשי בתוצאה של 7:23.0 דקות, אחרי מערב גרמניה שקבעה שיא עולם חדש של 7:20.40 דקות ולפני איטליה (7:26.01 דקות). מדליות ארד במשחה שליחים 4x100 מטר חופשי בתוצאה של 3:23.02 דקות, אחרי ברית המועצות (3:20.88 דקות) ושוודיה (3:22.02 דקות) ובמשחה שליחים 4x100 מטר מעורב בתוצאה של 3:45.54 דקות, אחרי ברית המועצות (3:43.99 דקות) ומערב גרמניה (3:44.79 דקות).	

באליפות אירופה בשחייה שנערכה בסופיה, בולגריה בשנת 1985 זכה ווייתה ב-3 מדליות כסף, במשחה ל-100 מטר חופשי בתוצאה של 50.38 שניות, אחרי סטפן קרון מצרפת (50.20 שניות) ולפני סטפן ולרי משווייץ (50.70 שניות), במשחה שליחים 4x100 מטר חופשי בתוצאה של 3:22.32 דקות, אחרי מערב גרמניה (3:22.18 דקות) ולפני שוודיה (3:22.41 דקות) ובמשחה שליחים 4x100 מטר מעורב בתוצאה של 3:45.35 דקות, אחרי מערב גרמניה (3:43.59 דקות) ולפני איטליה (3:46.09 דקות).	

באליפות העולם בשחייה שנערכה במדריד, ספרד בשנת 1986 זכה ווייתה במדליית ארד במשחה שליחים 4x100 מטר חופשי בתוצאה של 3:21.47 דקות דקות, אחרי ארצות הברית 3:19.89 דקות וברית המועצות 3:21.14 דקות.

===אלוף אירופה===
באליפות אירופה בשחייה שנערכה בשטרסבורג, צרפת בשנת 1987 זכה ווייתה במדליית זהב במשחה ל-50 מטר חופשי בתוצאה של 22.66 שניות, לפני גנדי פריגודה מברית המועצות (22.73 שניות) וסטפן ולרי (22.75 שניות).

== קישורים חיצוניים ==

קטגוריה:שחייני חופשי
קטגוריה:אלופי עולם בשחייה
קטגוריה:שחיינים באולימפיאדת מוסקבה (1980)
קטגוריה:אלופים אולימפיים מזרח גרמנים: שחייה
קטגוריה:גרמנים שנולדו ב-1963